《和澹心因圃阻雪思归》
明代·释函可

又见千山绝鸟飞，閒拈玉麈对君挥。绥绥白昼荒城路，淰淰寒生破衲衣。

粪火芋香聊共剥，梅村梦断未言归。年年风雪栖庑下，惆怅残更忆翠微。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。